Жимачу Нохчийчохь ц1ий1аноран т1емаш д1абоьлхуш бара. 1849-чу шеран мартехь берриг Эвтархой урамашкахь бара. Черказийн мух1ажарш бара Эвтарахь баха д1анисбан схьабалош. Наха шайн – шайн х1усамаш йол-йолчара д1абуьгура уьш, г1елбелла, мацбелла болу. Шен раг1у к1елара хьешан ц1а чохь д1атарбира Эвтархойн Ахьмада мудиран Анзоров Махьмат—Мирзин доьзал. Г1ебартой цецбевлла бара Эвтархошна юкъахь дуккха а шайн махкахой гича. Уьш Ермоловн заманахь Таймин Биболатан эскарехь хиллачу г1ебартойн т1аьхьенех болу нах бара, х1инца кхузахь шайн къаьсттина куп йолуш бехаш болу.